Καλαθοσφαίριση στους Θερινούς Ολυμπιακούς Αγώνες 1964

Το τουρνουά καλαθοσφαίρισης της 18ης Ολυμπιάδας έλαβε χώρα στο Εθνικό Γυμναστήριο Γιογιόγκι του Τόκυο μεταξύ 11-23 Οκτωβρίου 1964, με τη συμμετοχή 16 εθνικών ομάδων ανδρών. Ήταν η έκτη φορά που το άθλημα συμπεριλαμβανόταν στο επίσημο πρόγραμμα των Ολυμπιακών Αγώνων.

Μετά την αποτυχία του συστήματος διεξαγωγής που είχε εφαρμόσει στους Αγώνες του 1960, με το οποίο ο τίτλος ουσιαστικά είχε κριθεί απ' τη Φάση των 8, η FIBA επέλεξε αυτή τη φορά μια απλούστερη μορφή - αρχικά χωρισμός σε δύο ομίλους, κατόπιν χιαστί νοκ-άουτ για όλες τις θέσεις. Στο βάθρο, πάντως, επαναλήφθηκε η εικόνα της Ρώμης: Πρώτες οι ΗΠΑ (6ο συνεχόμενο χρυσό), δεύτερη η Σοβιετική Ένωση, τρίτη η Βραζιλία.

Συμμετέχοντες 
 Η πρώτη οκτάδα της Ρώμης και η διοργανώτρια χώρα συμμετείχαν αυτοδικαίως.
 Για τις υπόλοιπες επτά θέσεις, προκρίθηκαν με διαδικασίες ανά ήπειρο οι: Αίγυπτος, Αυστραλία, Πουέρτο Ρίκο, Περού, Μεξικό, Ουγγαρία, Φινλανδία.
 Η Αίγυπτος και η Τσεχοσλοβακία τελικά αποσύρθηκαν, με αποτέλεσμα να διοργανωθεί ένα μίνι διηπειρωτικό προ-ολυμπιακό τουρνουά στη Γιοκοχάμα για την αντικατάστασή τους, το οποίο κέρδισαν ο Καναδάς κι η Νότια Κορέα.

Προκριματικός γύρος 

 Χωρισμός σε ομίλους με κλήρωση.
 Στις ισοβαθμίες δύο ομάδων, εφαρμόζεται το κριτήριο του μεταξύ τους αγώνα.

Τελικός γύρος - Αγώνες κατάταξης

Θέσεις 1 - 4

Θέσεις 5 - 8

Θέσεις 9 - 12

Θέσεις 13 - 16

Εξωτερικοί σύνδεσμοι 
 1964 Olympic Games - επίσημος ιστοχώρος της FIBA

Καλαθοσφαίριση στους Ολυμπιακούς Αγώνες